cometadata/datacite-titles-descriptions-related-identifiers huggingface dataset:
DOI: 10.14457/tu.the.2014.226
title: Global leadership and executive competencies and global mindset: the impact on executive and corporate performance

description: The globalization of world business and the competition of organizations from emerging markets are posing significant challenges for multinational companies to succeed in the global marketplace. This trend is described as Globality at the corporate level. Executives who successfully operate domestically do not necessarily perform successfully overseas. There are extant researches on global leadership and executive competencies but lack of evidence on what competencies relate to business performance and what predictive competencies of global leaders are important. The purpose of present study was to propose higher globality would influence current, future performance, and the corporate performance. The background characteristics relating with higher globality and high performance were analyzed. The results showed that collaboration, global opportunities, and adjustment are related to current, future and corporate performance consecutively. Globality at the executive level, is defined as the integration of global leadership and executive competencies. Older executives with more travel/working/international working experience had higher globality and performance. The results of this study contribute to the field of global leadership research and it provides practical implications for organization seeking to improve their global leadership effectiveness in a dynamic and challenging worldwide business environment.
DOI: 10.14457/tu.the.2014.227
title: The purchasing decision factors of online shopping on cosmetics of consumers in Bangkok through official brand website

description: This research focused on investigating the key factors affecting Thai female consumer’s online purchasing decisions for cosmetics, particularly via official brand websites and the their perceptions toward shopping for cosmetics online through brand websites. The research was undertaken on both a qualitative and a quantitative basis. The survey data have been analyzed by using The Statistical Package for the Social Sciences (SPSS) software. In-depth interviews were conducted with 8 female respondents which more than half of them have experienced the process of buying cosmetics online either through website, social media or any other platforms in order to be a guideline to develop questionnaire. A total of 160 respondents, who are female, aged between 18-50, living in Bangkok and it’s metropolitan area and whom bought cosmetics online at least once in the past 2 years participated in this survey. The findings showed that personal income is found to have a relationship with average spending of online shopping. The higher the monthly income consumers earn, the higher their spending on cosmetics tended to be. Demographic factors such as age, marital status, income, and average spending are also related to attitudes toward purchasing cosmetics online via official websites. Married people who are  34 years of age and older with higher income tend to have a more positive relationship toward online shopping in all aspects including influencing factors (marketing mix) and attitudes.
DOI: 10.14457/tu.the.2014.228
title: The relationship between real effective financial exchange rate (REFER) and capital flows: in the case of Thailand

description: A real exchange rate, being an indicator of monetary policy transmission, is used measure to country’s international competitiveness. Due to the rapid growth in international financial transactions, financial market transmission of exchange rate movement are in interests. Real effective financial exchange rate (REFER) index is introduced as an indicator of price competitiveness of country’s assets. This research proposes the REFER index in the case of Thailand and concentrates exchange rate movement through the valuation channel. Thailand’s REFER index movements are heterogeneous from REER which is trade-weight real exchange rate index.  Moreover, this paper investigates the relationship between real exchange rate and international capital flows.  The main finding shows the different impact size of any kind of capital flows on REER and REFER. However, both of real exchange rate indexes, REER and REFER, benefit policy makers as an intermediate target for monetary policy operations.
DOI: 10.14457/tu.the.2017.608
title: การเปรียบเทียบประสิทธิภาพการลงทุนในกองทุนรวมหุ้นไทยด้วยกลยุทธ์ dollar cost averaging (DCA) กับกลยุทธ์ lump sum (LS)

description: การศึกษานี้มีวัตถุประสงค์เพื่อเปรียบเทียบประสิทธิภาพในการสร้างผลตอบแทนจากกลยุทธ์การลงทุนในหน่วยลงทุนของกองทุนรวมตราสารทุนของไทยด้วยกลยุทธ์ Dollar-Cost Averaging (DCA) และวิธี Lump Sum โดยเปรียบเทียบประสิทธิภาพจากสามส่วนสำคัญ คือ  1. ต้นทุนเฉลี่ยของพอร์ตการลงทุน  2.อัตราผลตอบแทนเฉลี่ยของพอร์ตการลงทุน และ 3. ความผันผวนที่ได้รับจากการลงทุนในแต่ละกลยุทธ์ โดยอาศัยข้อมูลราคาหน่วยลงทุนของกองทุนรวมตราสารทุนของไทยในช่วงระหว่าง 10 ปีย้อนหลัง (ตั้งแต่ปี พ.ศ.2550-2559) โดยรูปแบบการศึกษาจะกำหนดให้มีการจำลองพอร์ตการลงทุนในกองทุนรวมด้วยกลยุทธ์ DCA และกลยุทธ์ LS  ที่ประกอบด้วยกองทุนรวมจำนวน 5 กองทุนที่มีผลตอบแทนหนึ่งปีย้อนหลังก่อนเริ่มการลงทุนสูงสุดจากกองทุนรวมตัวอย่างทั้งหมดและลงทุนในกองทุนรวมเหล่านี้คงที่ตลอดช่วงระยะเวลาการลงทุนตามแบบ Momentum-based portfolio รวมทั้งมีการกระจายสัดส่วนน้ำหนักการลงทุนในแต่ละกองทุนรวมเท่ากัน และกำหนดให้มีการปรับเปลี่ยนจุดเริ่มต้นระยะเวลาซื้อหน่วยลงทุนในแต่ละเดือนแบบการหมุนช่วงเวลา (Rolling) ซึ่งการคำนวณหาผลตอบแทนจากพอร์ตการลงทุนที่มีการหมุนช่วงเวลา (Rolling Return) เป็นหลักการที่นิยมใช้เพื่อทดสอบความสม่ำเสมอและเปรียบเทียบความสามารถของการสร้างผลตอบแทนจากแต่ละรูปแบบกลยุทธ์การลงทุนจากการเริ่มต้นเข้าลงทุนในช่วงเวลาที่ต่างกัน โดยกรอบของช่วงระยะเวลาการลงทุนที่ใช้ในการศึกษาจะเริ่มจากระยะเวลา 1 ปี แล้วเปลี่ยนเป็นระยะเวลา 3 ปี และระยะเวลา 5 ปี เพื่อเป็นการทดสอบความถูกต้องของผลลัพธ์ของการศึกษา (Robustness Check) ผลจากการศึกษาพบว่า เมื่อมีการเปรียบเทียบต้นทุนเฉลี่ยของพอร์ตการลงทุนกลยุทธ์ LS สามารถเอาชนะกลยุทธ์ DCA  ได้เสมอทุกช่วงระยะเวลาถือครองหน่วยลงทุน จากต้นทุนเฉลี่ยที่ต่ำกว่านี้เองจึงช่วยทำให้ผลตอบแทนจากการลงทุนทั้งหมดที่ได้รับตลอดช่วงระยะเวลาถือครองหน่วยลงทุนที่เท่ากันจากกลยุทธ์ LS  สูงกว่ากลยุทธ์ DCA เมื่อพิจารณาจากส่วนของอัตราผลตอบแทนเฉลี่ยเฉลี่ยต่อปี กลยุทธ์ LS มีค่าสูงกว่ากลยุทธ์ DCA และมีแนวโน้มสูงมากขึ้นเมื่อระยะเวลาการถือครองหน่วยลงทุนยาวนานขึ้นด้วย เนื่องจากกลยุทธ์ LS คือการลงทุนด้วยเงินก้อนเพียงครั้งเดียว ทำให้สามารถสร้างโอกาสในการรับผลตอบแทนระหว่างการถือครองหน่วยลงทุนอย่างเงินปันผลได้มากกว่า  ในขณะที่กลยุทธ์ DCA มีการกระจายการเข้าซื้อหน่วยลงทุนในแต่ละเดือนทำให้เสียโอกาสในการสร้างผลตอบแทนของเงินลงทุนในงวดหลังๆที่ใกล้ครบระยะเวลาถือครองได้และเมื่อพิจารณาจากความเสี่ยงที่ได้รับจากพอร์ตการลงทุนด้วยค่าเบี่ยงเบนมาตรฐาน กลยุทธ์ DCA จะมีค่าเบี่ยงเบนมาตรฐานต่ำกว่ากลยุทธ์ DCA เสมอ แต่ถึงกระนั้นวิธีการลดความเสี่ยงหรือความผันผวนจากการลงทุนที่ผู้ศึกษาพบจากการทดสอบ หากพิจารณาจากระยะเวลาการถือครองหน่วยลงทุนที่ยาวนานขึ้น พบว่าทั้งสองรูปแบบการลงทุนมีค่าเบี่ยงเบนมาตรฐานที่ลดลง เมื่อปรับช่วงการถือครองหน่วยลงทุนยานานขึ้น  โดยเฉพาะอย่างยิ่งในกลยุทธ์ LS ที่มีค่าเบี่ยงเบนมาตรฐานเฉลี่ยต่อปีลดลงอย่างเห็นได้ชัดเมื่อระยะเวลาการถือครองหน่วยลงทุนนานขึ้น กล่าวคือการขยายช่วงระยะเวลาการถือครองหน่วยลงทุนให้นานขึ้นช่วยลดค่าความผันผวนจากการลงทุนได้เช่นกัน นอกจากนั้นแล้วเมื่อมีการนำมาตรวัดตามแบบ Sharpe Ratio มาใช้เปรียบเทียบประสิทธิภาพการดำเนินงานของแต่ละรูปแบบกลยุทธ์การลงทุนพบว่ากลยุทธ์ LS มีค่า Sharpe ratio มากกว่ากลยุทธ์ DCA ทุกช่วงระยะเวลาการลงทุนและมีค่าเพิ่มสูงขึ้นเมื่อมีระยะเวลาการถือครองนานขึ้น ด้วยเหตุนี้จึงกล่าวได้ว่ากลยุทธ์ LS มีประสิทธิภาพเหนือกว่ากลยุทธ์ DCA
DOI: 10.14457/tu.the.2017.609
title: การศึกษาพฤติกรรมและกลยุทธ์การแข่งขันของบริษัทยางรถยนต์: กรณีศึกษา ตลาดอุตสาหกรรมโรงงานประกอบรถยนต์และยางรถยนต์ทดแทน

description: การศึกษานี้มีวัตถุประสงค์เพื่อศึกษาการถ่ายโอนเทคโนโลยีของบริษัทยางรถยนต์หลังจากการที่ประเทศไทยได้เป็นฐานการผลิตรถยนต์หลักและเกิดการเปลี่ยนแปลงโครงสร้างในการพัฒนาของอุตสาหกรรมรถยนต์ตั้งแต่ปี 2545 ส่งผลให้บริษัทผู้ผลิตยางรถยนต์ย้ายฐานการผลิตมาที่ประเทศไทยเพื่อรองรับการเปลี่ยนแปลงดังกล่าว การถ่ายโอนเทคโนโลยีของบริษัทยางรถยนต์เริ่มต้นในปี 2556 เป็นลักษณะการถ่ายโอนเทคโนโลยีภายในกลุ่มบริษัท (Intra-firm) โดยมีเป้าหมายให้บริษัทลูกที่ได้รับการถ่ายทอดเทคโนโลยีสามารถดำเนินกิจการการออกแบบและพัฒนาผลิตภัณฑ์ได้ด้วยตนเอง หลังจากการตั้งศูนย์วิจัยและพัฒนาในประเทศไทยส่งผลให้องค์กรขยายตัวซึ่งการรวมตัวในลักษณะแนวดิ่ง (Vertical integration) สามารถช่วยให้องค์กรเพิ่มความสามารถในการแข่งขันโดยวิธีการการลดต้นทุนทางธุรกรรม การพัฒนาผลิตภัณฑ์ยางรถยนต์ของศูนย์วิจัยและพัฒนาในประเทศไทยสามารถรองรับทั้งตลาดอุตสาหกรรมโรงงานประกอบรถยนต์และยางรถยนต์ทดแทน จากการศึกษาถึงความสัมพันธ์ของทั้งสองตลาดเพื่อวางกลยุทธ์ในการแข่งขัน พบว่ายางรถยนต์ที่ติดรถยนต์ออกมาจากโรงงานประกอบรถยนต์มีส่วนช่วยในการตัดสินใจของผู้บริโภคในการเปลี่ยนยางชุดที่สองที่เหมือนกับยางรถยนต์ที่ติดมาจากโรงงานซึ่งส่งผลให้การวางกลยุทธ์ที่ใช้ในการแข่งขันของทั้งสองตลาดนี้มีความเกี่ยวเนื่องกัน
DOI: 10.14457/tu.the.2017.610
title: ผลกระทบของอุตสาหกรรม 4.0 ต่อแรงงาน: กรณีศึกษา บริษัท โอทีซี ไดเฮ็น เอเชีย จำกัด

description: ภายใต้ยุค 4.0  การใช้เครื่องจักรอัตโนมัติในโรงงานอุตสาหกรรมมีแนวโน้มเพิ่มสูงขึ้นอย่างมาก  บทความนี้จะศึกษาถึงผลกระทบของอุตสาหกรรม 4.0 ต่อคนงาน  โดยใช้บริษัท โอทีซี ไดเฮ็น เอเชีย จำกัด เป็นกรณีศึกษา  โดยผู้วิจัยใช้วิธีสัมภาษณ์แบบเจาะลึกกลุ่มตัวอย่างที่เป็นหัวหน้าในแผนกทรัพยากรมนุษย์  แผนกโรงงาน  และตัวแทนแรงงาน  รวม 13 คน  ผลการศึกษา พบว่า บริษัทมีแนวโน้มการใช้เครื่องจักรอัตโนมัติทดแทนแรงงานในสายการผลิตมากขึ้น   ทำให้บริษัทไม่มีนโยบายที่จะรับพนักงานใหม่ในสายการผลิตอย่างน้อยในอีก 3 ปีข้างหน้า  ในขณะเดียวกันได้หลีกเลี่ยงการปรับลดพนักงานลงด้วยการฝึกทักษะใหม่ให้สามารถทำงานร่วมกับเครื่องจักรได้มากขึ้น  หรือให้สามารถย้ายไปทำงานในแผนกอื่นที่เครื่องจักรยังไม่สามารถทำงานแทนคนได้  เช่น  งานตรวจสอบมาตรฐานสินค้า  เป็นต้น  นอกจากนี้ยังมีงานบางประเภทที่ประหยัดกว่าที่จะจ้างคน  เพราะเครื่องจักรยังมีราคาแพง  เช่น  งานประกอบชิ้นส่วน  เป็นต้น  ทั้งนี้ คนงานในบริษัทจำนวนมากมีอายุใกล้วัยเกษียณทำให้บริษัทต้องแบกรับภาระจากการที่แรงงานไม่สามารถปรับตัวได้เพียงระยะเวลาสั้นๆ เท่านั้น
DOI: 10.14457/tu.the.2017.611
title: ปัจจัยที่ส่งผลต่อความแตกต่างทางค่าตอบแทนของพนักงานธนาคารกรุงไทย จำกัด มหาชน

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่อความแตกต่างทางค่าตอบแทนของพนักงานธนาคารกรุงไทย และคำนวณเส้นผลตอบแทนตลอดชีวิต การศึกษาอาศัยสมการมินเซอร์ซึ่งศึกษาบทบาทของทักษะทางด้านสติปัญญา (ระดับการศึกษา และประสบการณ์ทำงาน) นอกจากนี้ผู้วิจัยยังศึกษาทักษะทางด้านพฤติกรรม (ทักษะด้านการแก้ปัญหาและตัดสินใจ ทักษะด้านการสื่อสาร ทักษะด้านการมุ่งมั่นในการทำงาน และทักษะทางด้านการควบคุมอารมณ์) เพื่อเพิ่มประสิทธิภาพในการอธิบายสมการค่าตอบแทนที่สะท้อนการสะสมทุนมนุษย์ ด้วยวิธีกำลังสองน้อยที่สุด  ผลการศึกษาพบว่า ทักษะทางด้านสติปัญญา และทักษะทางด้านพฤติกรรมส่งผลทางบวกต่อค่าตอบแทนของพนักงานอย่างมีนัยสำคัญทางสถิติ อีกทั้งผลของทักษะทางด้านพฤติกรรมยังมีอิทธิพลต่อค่าตอบแทนพนักงานสูงกว่าทักษะทางด้านสติปัญญา ดังนั้นองค์กรควรมีการพัฒนา        ทรัพยากรมนุษย์ทั้งในด้านทักษะทางสติปัญญา และด้านทักษะทางพฤติกรรมไปพร้อมกันเพื่อเสริมสร้างผลิตภาพแรงงานให้สอดคล้องกับการเปลี่ยนแปลงในโลกยุคปัจจุบัน
DOI: 10.14457/tu.the.2014.229
title: การพัฒนาเครื่องกำเนิดพลาสมาแบบไดอิเล็กทริคแบริเออร์ดิสชาร์จสำหรับเพิ่มอัตราการงอกของเมล็ดข้าวพันธุ์ปทุมธานี 80 (กข 31)

description: วิทยานิพนธ์เรื่องนี้ได้พัฒนาเครื่องกำเนิดพลาสมาแบบไดอิเล็กทริคแบริเออร์ดิสชาร์จ เพื่อผลิตพลาสมาและนำเอาพลาสมาที่ผลิตได้ไปใช้ในการเพิ่มอัตราการงอกของเมล็ดข้าวพันธุ์ปทุมธานี 80 (กข 31) ที่มีอายุการเก็บเกี่ยวเป็นเวลา 2 ปี ซึ่งเครื่องกำเนิดพลาสมาแบบไดอิเล็กทริคแบริเออร์ดิสชาร์จที่สร้างขึ้น มีลักษณะที่สำคัญคือ มีกำลังของพลาสมา 30 วัตต์ ความถี่ที่เหมาะสมในการทดลองเป็น 5 กิโลเฮิร์ซ โดยระยะห่างระหว่างแผ่นไดอิเล็กทริคเป็น 3 มิลลิเมตร และพบตำแหน่งสเปกตรัมของพลาสมาที่สำคัญมีความยาวคลื่นเป็น 336.61 356.58 315.66 378.53 และ 398.02 นาโนเมตร ตามลำดับความเข้ม ทั้งนี้เมื่อนำเมล็ดข้าวดังกล่าวไปผ่านพลาสมาและสังเกตการเจริญเติบโตของต้นข้าวในระยะต้นอ่อนนเป็นเวลา 15 วัน เมื่อครบกำหนดนำต้นอ่อนของต้นข้าวมาทำการวัดความยาวของลำต้นและราก ชั่งน้ำหนักสดและน้หนักแห้งของลำต้นและราก เมื่อนำมาวิเคราะห์ผลทางสถิติ โดยพบว่าเมล็ดข้าวที่ใช้ขั้วอิเล็กโทรดแบบทองแดงและผ่านพลาสมาที่เวลา 30 วินาที ให้ผลอัตราการงอกที่ดีที่สุด คือ 75.4% เทียบกับชุดควบคุมที่มีอัตราการงอกเพียง 56.4% และมีความยาวของลำต้นและราก น้ำหนักสดและแห้งของลำต้นเพิ่มขึ้นอย่างมีนัยสำคัญทางสถิติ ที่ระดับความเชื่อมั่น 95% นอกจากนี้เมื่อนำเมล็ดข้าวไปวิเคราะห์ลักษณะทางกายภาพด้วยกล้องจุลทรรศน์อิเล็กตรอนแบบส่องกราด พบว่า บริเวณพื้นผิวของเมล็ดข้าวที่ผ่านพลาสมา มีความขรุขระน้อยลงตามระยะเวลาในการผ่านพลาสมาที่เพิ่มขึ้น
DOI: 10.14457/tu.the.2014.230
title: ปัจจัยที่มีผลต่อการตัดสินใจเลือกใช้บริการโรงแรมในเขตกรุงเทพมหานคร ในการจัดงานแต่งงาน

description: บทคัดย่อประเพณีแต่งงานในปัจจุบันนอกเหนือจากการประกอบพิธีกรรมแบบไทยแล้วยังนิยมนำ เอาวัฒนธรรมของชาติอื่นโดยเฉพาะตะวันตกมาผสมผสานกับวัฒนธรรมไทย รวมทั้งการแต่งกายของคู่บ่าวสาวและการจัดเลี้ยงก็เปลี่ยนแปลงไป จากการที่สังคมในปัจจุบันที่มีความเป็นวัตถุนิยมมากขึ้น อีกทั้งได้รับความนิยมจากดารานักแสดงในการจัดงานแต่งงานที่ยิ่งใหญ่อลังการ และบางคนมีทัศนคติว่าสถานที่จัดงานแต่งงานสามารถสะท้อนถึงฐานะทางสังคมของตนเอง ดังนั้นคู่บ่าวสาวในปัจจุบันจึงให้ความสำคัญกับการแต่งกายที่เลิศหรู และนิยมจัดเลี้ยงแบบตะวันตกให้ดูหรูหราทันสมัยซึ่งโรงแรมยังเป็นสถานที่ที่ได้รับความนิยมมากที่สุดในการจัดงานแต่งงาน มูลค่าธุรกิจการแต่งงานในปี พ.ศ. 2555 นั้นมีมูลค่ารวมถึง 30,000 ล้านบาท โดยมีจำนวนประชากรที่จดทะเบียนสมรสกว่า 400,000 คู่และมีจำนวนคู่สมรสถึงกว่า 150,000 คู่ที่พร้อมจะจัดงานแต่งงานโดยใช้บริการธุรกิจที่เกี่ยวเนื่องกับการแต่งงาน ทำให้ธุรกิจการแต่งงานในประเทศไทยมีอัตราเติบโตกว่าร้อยละ 10-20  เมื่อเทียบกับปีพ.ศ. 2554 ซึ่งค่าใช้จ่ายเฉลี่ยประมาณ 500,000 – 1,000,000 บาทต่อคู่ และค่าใช้จ่ายในการจัดเลี้ยงจัดเป็นสัดส่วนที่ค่อนข้างสูงเมื่อเปรียบเทียบกับค่าใช้จ่ายทั้งหมด นอกจากนี้การแข่งขันของสถานที่จัดงานแต่งงานนั้นค่อนข้างสูง เพราะนอกจากโรงแรมที่ยังคงได้รับความนิยมสูงที่สุดแล้ว ยังมีสถานที่ในการจัดงานแต่งงานประเภทอื่นไม่ว่าจะเป็นสโมสร หอประชุม ร้านอาหาร หรือ Studio ซึ่งบางสถานที่มีค่าใช้จ่ายไม่แตกต่างจากการจัดงานแต่งงานในโรงแรมงานวิจัยนี้มีจุดประสงค์เพื่อศึกษาปัจจัยที่มีผลต่อการตัดสินใจเลือกใช้บริการโรงแรมในเขตกรุงเทพมหานครในการจัดงานแต่งงาน โดยใช้ปัจจัยส่วนประสมทางการตลาดสำหรับธุรกิจบริการหรือ 7Ps และศึกษาว่าลักษณะทางประชากรศาสตร์ที่แตกต่างกันในด้าน เพศ อายุ ระดับการศึกษา  รายได้เฉลี่ยต่อเดือน ว่ามีผลต่อการตัดสินใจเลือกใช้บริการโรงแรมในเขตกรุงเทพมหานครในการจัดงานแต่งงานหรือไม่ อย่างไร เพื่อทราบถึงปัจจัยที่มีผลต่อการเลือกใช้บริการโรงแรมในเขตกรุงเทพมหานครในการจัดงานแต่งงาน และนำผลที่ได้มาใช้ประกอบการสร้างกลยุทธ์ทางการตลาดของธุรกิจโรงแรมในเขตกรุงเทพมหานครเพื่อชักจูงคู่บ่าวสาวให้ใช้บริการจัดงานแต่งงาน และสร้างความได้เปรียบในการแข่งขัน โดยกลุ่มตัวอย่างเป็นกลุ่มคนที่ได้จัดงานแต่งงานที่โรงแรมในเขตกรุงเทพมหานคร โดยใช้แบบสอบถามเป็นเครื่องมือในการเก็บรวบรวมข้อมูล และวิเคระห์ข้อมูลโดยใช้การประมวลผลจากโปรแกรมสำเร็จรูปผลการวิจัยพบว่าปัจจัยที่มีผลต่อการตัดสินใจเลือกใช้บริการโรงแรมในเขตกรุงเทพมหานครในการจัดงานแต่งงานโดยเรียงลำดับจากมากไปน้อย คือ ปัจจัยด้านความหลากหลายของห้องจัดเลี้ยงและชื่อเสียงโรงแรม และปัจจัยด้านสถานที่จัดเลี้ยง ราคา พนักงานและกระบวนการในส่วนของลักษณะทางประชากรศาสตร์ที่แตกต่างกันในด้านเพศ อายุ ระดับการศึกษา และรายได้เฉลี่ยต่อเดือน ผลการวิจัยพบว่า การตัดสินใจเลือกใช้บริการโรงแรงในเขตกรุงเทพมหานครในการจัดงานแต่งงานโดยรวมแตกต่างกันในระหว่างผู้ที่มีเพศ อายุ และรายได้เฉลี่ยต่อเดือนที่แตกต่างกัน โดยเพศหญิงมีค่าเฉลี่ยในการตัดสินใจเลือกใช้บริการมากกว่าเพศชาย และผู้ที่มีอายุ 31-35 ปีและมีรายได้เฉลี่ยต่อเดือน 60,001 – 70,000 บาท มีค่าเฉลี่ยในการตัดสินใจเลือกใช้บริการมากที่สุด ในขณะที่ผู้ที่มีระดับการศึกษาแตกต่างกัน ตัดสินใจเลือกใช้บริการโรงแรงในเขตกรุงเทพมหานครในการจัดงานแต่งงานไม่แตกต่างกัน
DOI: 10.14457/tu.the.2017.612
title: พฤติกรรมการออมผ่านกองทุนสำรองเลี้ยงชีพของคนกลุ่ม Generation Y ในเขตกรุงเทพมหานคร

description: การศึกษาครั้งนี้มีวัตถุประสงค์หลัก 2 ประการ คือ 1) เพื่อศึกษาผลของความรู้ทางการเงิน และความรู้เกี่ยวกับกองทุนสำรองเลี้ยงชีพต่อการออมผ่านกองทุนสำรองเลี้ยงชีพของคนกลุ่ม Generation Y ในเขตกรุงเทพมหานคร และ 2) เพื่อศึกษาผลของการให้ความรู้ทางการเงิน และความรู้เกี่ยวกับกองทุนสำรองเลี้ยงชีพต่อการออมผ่านกองทุนสำรองเลี้ยงชีพของคนกลุ่ม  Generation Y ในเขตกรุงเทพมหานคร ซึ่งกลุ่ม Generation Y ที่ศึกษาในครั้งนี้ คือ กลุ่มคนที่เกิดในปี พ.ศ. 2525 ถึง 2538 มีอายุ 22-35 ปี โดยการศึกษาครั้งนี้แบ่งการศึกษาออกเป็น 2 รูปแบบ คือ การศึกษาเชิงสำรวจ ด้วยวิธีการเก็บแบบสอบถาม และการศึกษาเชิงทดลอง (Experimental Research) ด้วยวิธีการคัดเลือกกลุ่มตัวอย่างมาทำการทดลอง ผลการศึกษาในส่วนของงานวิจัยเชิงสำรวจด้วยการวิเคราะห์สมการถดถอยพหุคูณ พบว่า ปัจจัยที่มีอิทธิพลต่อการผันแปรของอัตราการออมผ่านกองทุนสำรองเลี้ยงชีพ มี 3 ปัจจัย ได้แก่ การถือครองทรัพย์สิน ระดับความรู้เกี่ยวกับกองทุนสำรองเลี้ยงชีพ และทักษะทัศนคติทางการเงินในส่วนของงานวิจัยเชิงทดลอง พบว่า การจัดกระบวนการเรียนรู้ส่งผลให้กลุ่มทดลองมีความรู้เพิ่มขึ้น 3 ด้าน ได้แก่ ด้านทัศนคติทางการเงิน ด้านความรู้พื้นฐานทางการเงิน และด้านความรู้เกี่ยวกับกองทุนสำรองเลี้ยงชีพ ส่วนกลุ่มตัวอย่างที่เป็นกลุ่มควบคุมไม่ได้ผ่านกระบวนการเรียนรู้ใด ๆ นั้น มีระดับความรู้ในทุกด้านไม่เปลี่ยนแปลงไปจากเดิม เมื่อประเมินผลกระบวนการเรียนรู้ในด้านความตั้งใจออมของกลุ่มทดลอง พบว่า หลังกระบวนการเรียนรู้กลุ่มทดลองมีความตั้งใจที่จะออมผ่านกองทุนสำรองเลี้ยงชีพเพิ่มขึ้น แต่อย่างไรก็ตาม เมื่อติดตามผลการออมที่เกิดขึ้นจริงของกลุ่มทดลองหลังผ่านกระบวนการเรียนรู้ 2 เดือน พบว่ากลุ่มทดลองไม่มีการเปลี่ยนแปลงพฤติกรรมตามเจตคติความตั้งใจออม ซึ่งมีสาเหตุมาจากความยุ่งยากของขั้นตอนในการแจ้งความประสงค์ขอเปลี่ยนแปลงอัตราการสะสมเงินผ่านกองทุนสำรองเลี้ยงชีพของบางบริษัท ประกอบกับช่วงเวลาที่ติดตามผล มีระยะสั้น ไม่อยู่ในช่วงเวลาที่มีการปรับเงินเดือนประจำปีนั่นเอง
DOI: 10.14457/tu.the.2017.613
title: ปัจจัยที่กำหนดพฤติกรรมการใช้บริการ co-working Space ของผู้บริโภคในเขตปทุมวัน เขตบางรัก และเขตวัฒนา

description: การศึกษาครั้งนี้มีวัตถุประสงค์เพื่อศึกษาพฤติกรรมผู้บริโภคและปัจจัยที่กำหนดพฤติกรรมการใช้บริการ Co-working Space ของผู้บริโภคในเขตปทุมวัน เขตบางรัก และเขตวัฒนา เพื่อเป็นแนวทางให้ผู้ประกอบการ Co-working Space มีความเข้าใจในพฤติกรรมผู้บริโภคเพื่อนำไปพัฒนาธุรกิจให้มีประสิทธิภาพและดียิ่งขึ้น โดยพิจารณาจากแนวคิดโครงสร้าง พฤติกรรมและผลการดำเนินงานของตลาด (SCP Paradigm) ใช้แนวคิดเกี่ยวกับพฤติกรรมผู้บริโภคในการตัดสินใจใช้บริการ และการค้นหาราคาและคุณภาพดีที่สุดการศึกษาครั้งนี้เป็นการวิจัยเชิงปริมาณ เก็บรวบรวมข้อมูลจากผู้ใช้บริการ Coworking Space ในเขตปทุมวัน เขตบางรัก และเขตวัฒนา จำนวน 400 ตัวอย่าง โดยใช้แบบสอบถามเป็นเครื่องมือในการเก็บรวบรวมข้อมูล การวิเคราะห์ข้อมูลใช้สถิติการวิเคราะห์สมการถดถอยเชิงโลจิสติค (Logistic Regression) ด้วยโปรแกรม SPSS ทำการวิเคราะห์ข้อมูลการสารวจพฤติกรรมและความคิดเห็นของกลุ่มตัวอย่างออกเป็น 2 กลุ่ม คือ กลุ่มที่ใช้บริการ Co-working Space เป็นประจำ จำนวน 166 คน และกลุ่มที่ใช้บริการ Co-working Space เป็นครั้งคราว จำนวน 234 คน การศึกษาพบว่า ตลาด Co-working Space ในกรุงเทพมหานคร มีโครงสร้างเป็นแบบตลาดกึ่งแข่งขันกึ่งผูกขาด เนื่องจากผู้ประกอบการสามารถเข้ามาในการตลาดได้ง่ายทำให้มีผู้ประกอบการและมีผู้บริโภคในตลาดเป็นจำนวนมาก นอกจากนี้ Co-working Space เป็นสินค้าที่มีลักษณะที่ไม่แตกต่างกันและสามารถทดแทนกันได้ ทำให้ผู้ประกอบการแต่ละรายจะพยายามสร้างความแตกต่างใน Co-working Space ของตนให้มีจุดเด่นหรือมีเอกลักษณ์เฉพาะ รวมไปถึงการปรับโมเดลธุรกิจใหม่ๆ เสมอ โดยมาให้ความสำคัญกับเรื่องของ Software และให้ความสำคัญกับการสร้าง Community ให้แข็งแกร่งมากยิ่งขึ้นผลวิเคราะห์ความสัมพันธ์ในรูปแบบสมการถดถอยเชิงโลจิสติค (Logistic Regression) พบว่า ปัจจัยส่วนบุคคลด้านรายได้ของผู้บริโภค และปัจจัยด้านคุณภาพในการให้บริการมีผลต่อการเพิ่มความน่าจะเป็นในการตัดสินใจใช้บริการ Co-working Space เป็นประจำ อย่างมีนัยสำคัญที่ 0.05
DOI: 10.14457/tu.the.2017.614
title: ศึกษาการประกันภัยพืชผลแนวทางการบริหารความเสี่ยงของเกษตรกรในประเทศไทย

description: การวิจัยนี้มีวัตถุประสงค์เพื่อคำนวณและประมาณมูลค่าประกันภัยพืชผลที่เหมาะสมสำหรับมูลค่าความเสียหายจากภัยธรรมชาติที่เกษตรกรและบริษัทประกันวินาศภัยต้องเผชิญ โดยใช้ข้อมูลสำมะโนครัวเรือนซึ่งจัดทำโดยสำนักงานสถิติแห่งชาติ ภายใต้วิธีการทางเศรษฐมิติ และคณิตศาสตร์ประกันภัยโดยกำหนดค่าความเสียหายที่คาดว่าจะเกิดขึ้น (Expected Loss) เท่ากับความถี่ในการเกิดความเสียหาย (Loss Frequency) คูณความรุนแรงในการเกิดความเสียหาย (Loss Severity) ซึ่งมูลค่าเบี้ยประกันที่ได้จากการคำนวณ ได้ถูกนำมาใช้ในการทดสอบเพื่อประเมินผลกระทบต่อรายได้ต่อเกษตรกรจากโครงการประกันภัยพืชผล โดยการทดสอบได้เปรียบเทียบผลที่เกิดขึ้นจาก 3 กรณี ประกอบด้วย (1) การรับความเสี่ยงไว้เอง (Self Insurance), (2) กรณีสินไหมทดแทน 50% ของความเสียหาย (Insurance coverage 50%) และ (3) สินไหมทดแทนเต็มทุนเอาประกันภัย 100% (Full coverage insurance)           ผลการศึกษาในครั้งนี้พบว่าค่าเบี้ยประกันภัยพืชผลที่คำนวณได้และนำมาวิเคราะห์รายได้จากการเกษตรโดยสุทธิทั้ง 3 กรณี ซึ่งเปรียบเทียบค่าเฉลี่ยแล้ว รายได้จากการเกษตรโดยสุทธิที่มีค่าสูงที่สุดคือ กรณีสินไหมทดแทนเต็มทุนเอาประกันภัย 100% (Full coverage insurance), กรณีสินไหมทดแทน 50% ของความเสียหาย (Insurance coverage 50%) และ กรณีการรับความเสี่ยงไว้เอง (Self Insurance) ตามลำดับ  แสดงให้เห็นว่าการทำประกันภัยพืชผลสามารถลดความเสี่ยงทางการเงินให้กับเกษตรกร และควรได้รับการส่งเสริมเพื่อช่วยแก้ปัญหาหนี้สินครัวเรือนและยกระดับความเป็นอยู่ของเกษตรกรต่อไป
DOI: 10.14457/tu.the.2017.615
title: ผลกระทบจากการดำเนินนโยบายกึ่งการคลังต่อหนี้ที่ไม่ก่อให้เกิดรายได้ (NPLs) ของสถาบันการเงินเฉพาะกิจของรัฐ

description: งานวิจัยฉบับนี้มีวัตถุประสงค์ เพื่อศึกษาผลกระทบของการดำเนินนโยบายกึ่งการคลังที่มีผลต่อหนี้ที่ไม่ก่อให้เกิดรายได้ (NPLs) ของสถาบันการเงินเฉพาะกิจของรัฐแห่งหนึ่ง โดยศึกษาโครงสร้างประชากรของผู้กู้สินเชื่อตามนโยบายรัฐ ซึ่งเป็นนโยบายกึ่งการคลังที่มีเงื่อนไขผ่อนปรนรูปแบบหนึ่ง โดยแบ่งการศึกษาออกเป็น 2 ส่วน ส่วนแรกใช้ข้อมูลจากฐานข้อมูลสินเชื่อตามนโยบายรัฐของสถาบันการเงินเฉพาะกิจแห่งหนึ่ง ณ 30 กันยายน 2560 ส่วนที่ 2 ใช้ข้อมูลจากการเก็บแบบสอบถามพนักงานผู้ให้สินเชื่อนโยบายรัฐของสถาบันการเงินเฉพาะกิจแห่งหนึ่ง โดยพิจารณา ปัจจัยโครงสร้างประชากรของผู้กู้ ปัจจัยภายนอก ปัจจัยภายใน ปัจจัยที่เกี่ยวกับตัวลูกหนี้ และปัจจัยด้านความล้มเหลวของตลาด ที่สามารถส่งผลต่อหนี้ที่ไม่ก่อให้เกิดรายได้ (NPLs) ของสินเชื่อนโยบายรัฐ จากผลการทดสอบปัจจัยที่มีผลต่อการเกิดหนี้ที่ไม่ก่อให้เกิดรายได้ (NPLs) สำหรับสินเชื่อนโยบายรัฐโดยวิธี Logistic Regression พบว่า ปัจจัยด้านวัตถุประสงค์การกู้ ปัจจัยด้านวงเงินกู้ ปัจจัยด้านระดับการศึกษา ปัจจัยด้านอาชีพ ปัจจัยด้านสถานภาพการสมรส ปัจจัยด้านการมีบุตร ปัจจัยด้านระดับรายได้ ปัจจัยด้านระยะเวลาการกู้ และปัจจัยด้านประเภทหลักประกัน สามารถส่งผลต่อหนี้ที่ไม่ก่อให้เกิดรายได้ (NPLs) ของสินเชื่อนโยบายรัฐได้นอกจากนี้จากการเก็บแบบสอบถามพนักงานสินเชื่อในส่วนการก่อเกิดหนี้ที่ไม่ก่อให้เกิดรายได้ (NPLs) นั้น พบว่า ปัจจัยภายนอก ได้แก่ ปัจจัยด้านภัยธรรมชาติ ปัจจัยภายใน ได้แก่ ปัจจัยด้านการติดตามหนี้ของธนาคาร ปัจจัยที่เกิดจากตัวลูกหนี้เอง ได้แก่ การที่ลูกหนี้นำเงินกู้ที่ได้รับไปใช้ผิดวัตถุประสงค์การกู้นั้น ส่งผลต่อการเกิดหนี้ที่ไม่ก่อให้เกิดรายได้ (NPLs) มากที่สุด นอกจากนี้ปัจจัยด้านความล้มเหลวของตลาด ได้แก่ การกำหนดเป้าสินเชื่อนโยบายรัฐที่สูงเกินไป การค้ำประกันสินเชื่อจากรัฐเต็มจำนวน และความล่าช้าในการให้สินเชื่อของสถาบันการเงินเฉพาะกิจเอง มีผลต่อการเกิดหนี้ที่ไม่ก่อให้เกิดรายได้ (NPLs) มากที่สุดเมื่อเทียบกับปัจจัยอื่นสำหรับข้อเสนอแนะที่ได้จากผลการวิจัยครั้งนี้ แบ่งออกเป็น 2 ส่วน ส่วนแรกได้แก่ข้อเสนอแนะสำหรับสถาบันการเงินเฉพาะกิจ คือ สถาบันการเงินเฉพาะกิจสามารถกำหนดเงื่อนไข หรือหลักเกณฑ์ในการออกผลิตภัณฑ์สินเชื่อให้สอดคล้องกับความต้องการของรัฐบาลผู้ออกนโยบายและระดับความเสี่ยงของผู้กู้สินเชื่อที่ยอมรับได้ ในขณะที่ข้อเสนอแนะเชิงนโยบาย คือ หน่วยงานที่เกี่ยวข้องกับการออกนโยบายสามารถวางแผนในการกำหนดนโยบายให้สอดคล้องกับความเสี่ยงที่สถาบันการเงินฉพาะกิจต้องเผชิญ และนโยบายที่ใช้นั้นก่อให้เกิดผลดีตรงตามกลุ่มเป้าหมายที่ต้องการช่วยเหลือ